Mestské zastupiteľstvo v Košiciach
U z n e s e n i e
z XXX. rokovania Mestského zastupiteľstva v  Košiciach, 
zo dňa 15. - 16. decembra 2009			      číslo: 1017

Zmeny a doplnky ÚPN HSA Košice, lokalita  Ťahanovce - sever

Mestské zastupiteľstvo v Košiciach 
podľa § 31 stavebného zákona a podľa príslušných ustanovení Štatútu mesta Košice
A. berie  na  vedomie 
stanovisko Krajského stavebného úradu v Košiciach podľa § 25  k posúdeniu návrhu zmien a doplnkov Územného plánu hospodársko-sídelnej aglomerácie Košice, lokalita Ťahanovce – sever,

B. súhlasí  

s vyhodnotením pripomienok predložených v rámci prerokovania návrhu zmien a doplnkov  Územného plánu hospodársko-sídelnej aglomerácie Košice, lokalita Ťahanovce – sever,
C. schvaľuje 
podľa ust. § 31 ods. 1 v spojení s ust. § 27 ods. 3 zákona č. 50/1976 Zb. o územnom plánovaní a stavebnom poriadku (stavebný zákon) v platnom znení, vo väzbe na § 11 ods. 5 písm. c) zákon SNR č. 369/1990 Z. z. o obecnom zriadení v znení neskorších predpisov:
1.	zmeny a doplnky Územného plánu hospodársko-sídelnej aglomerácie Košice v lokalite Ťahanovce – sever v zmysle komplexnej dokumentácie,
2.	doplnok ku Všeobecne záväznému nariadeniu mesta Košice č. 39/1998, ktorým sa vyhlasuje záväzná časť Územného plánu hospodársko-sídelnej aglomerácie Košice, 
A.	žiada  
Mesto  Košice   
prostredníctvom odborne spôsobilej osoby pre obstarávanie zmien a doplnkov Územného plánu hospodársko-sídelnej aglomerácie Košice, lokalita Ťahanovce – sever:

a.	zabezpečiť v súlade s § 6 ods. 8 zákona č. 369/1990 Zb. v znení neskorších  
 	predpisov vyhlásenie doplnku k Všeobecne záväznému nariadeniu  mesta Košice 
  	č. 39/1998,  ktorým sa vyhlasuje záväzná časť Územného plánu hospodársko  
 	- sídelnej  aglomerácie Košice,
2

b.	označiť textovú časť, výkresovú časť a záväznú časť zmien a doplnkov Územného  
 	plánu hospodársko - sídelnej aglomerácie, lokalita Ťahanovce – sever schvaľovacou 
 	doložkou podľa ust. § 28 ods. 1 stavebného  zákona,
c.	zabezpečiť v zmysle § 28 ods. 5 stavebného zákona vyhotovenie registračného listu 
 	a doručiť Ministerstvu výstavby a regionálneho rozvoja SR spolu s kópiou  	uznesenia o schválení ÚPD,
d.	zabezpečiť v zmysle § 28 ods. 3 stavebného zákona uloženie zmien a doplnkov 
 	Územného plánu na Stavebnom úrade mesta Košice -  pracovisku Staré mesto, na 
 	Krajskom stavenom úrade v Košiciach, na Miestnych úradoch mestských častí 
 	Sídlisko Ťahanovce, Ťahanovce a ÚHA mesta Košice do 3 mesiacov od schválenia, 
e.	zverejniť v súlade s § 27 ods. 4  písm. a), b) stavebného zákona záväznú časť  
 	 zmien a doplnkov  Územného plánu hospodársko - sídelnej aglomerácie Košice,   
     lokalita Ťahanovce – sever  vyvesením na úradnej tabuli a doručením dotknutým  
     orgánom štátnej správy.

Ing. František Knapík
                  primátor mesta Košice
  Podpísal dňa: 17.12.2009

Za správnosť:   Ing. Marek Kolárčik
                         Ing. Katarína Nováková
Zapisovateľka: Mária Lapšanská